Pelé

**Edson Arantes do Nascimento** (Brazilian Portuguese: [ˈɛdsõ(w) aˈɾɐ̃tʃiz du nasiˈmẽtu]; Dem born am 23 October 1940 - wey he die 29 December 2022), ein nickname be **Pelé** (Portuguese pronunciation: [peˈlɛ]), na he be Brazilian professional footballer wey play as forward. Dem widely regard am as one of de greatest players of all time, na he dey mong de most successful den popular sports figures of de 20th century. Insyd 1999, na dem name am Athlete of de Century by de International Olympic Committee wey na dem include am insyd de *Time* list of de 100 most important people of de 20th century. Insyd 2000, na dem vote Pelé World Player of de Century by de International Federation of Football History & Statistics (IFFHS) wey na he be one of de two joint winners of de FIFA Player of de Century. Ein 1,279 goals insyd 1,363 games, wich dey include friendlies, dem dey recognise am as Guinness World Record.

Pelé begin dey play give Santos for age 15 den de Brazil national team for 16. During ein international career, he win three FIFA World Cups: 1958, 1962 den 1970, de player per make he do so den de youngest player make he win World Cup (17). Dem nickname am ***O Rei*** (De King) dey follow de 1958 tournament. Plus 77 goals insyd 92 games give Brazil, Pelé hold de record as de national team ein top goalscorer for over fifty years. For club level, he be Santos ein all-time top goalscorer plus 643 goals insyd 659 games. Insyd golden era give Santos, he lead de club to de 1962 den 1963 Copa Libertadores, den to de 1962 den 1963 Intercontinental Cup. Dem credit am plus connecting de phrase "The Beautiful Game" plus football, Pelé ein "electrifying play and penchant for spectacular goals" make am star around de world, wey ein teams tour internationally make dem take full advantage of ein popularity. During ein playing days, na Pelé be for a period de best-paid athlete insyd de world. After he retire insyd 1977, na Pelé be worldwide ambassador give football wey he make chaw acting den commercial ventures. Insyd 2010, na dem name am de honorary presido of de New York Cosmos.

Dey average almost goal per game thru out ein career, na Pelé be adept for striking de ball plus either foot for addition to make he dey anticipate ein opponents dema movements for de field top. While predominantly striker, he sanso fi drop deep den take on playmaking role, dey provide assists plus ein vision den passing ability, wey he sanso fi use ein dribbling skills make he go past opponents. Insyd Brazil, na dem hail am as national hero give ein accomplishments insyd football den for ein outspoken support of policies wey dey improve de social conditions of de poor. Ein emergence for de 1958 World Cup, wer na he cam turn black global sporting star, na e be source of inspiration. Thru out ein career den insyd ein retirement, Pelé receive chaw individual den team awards for ein performance for de field top, ein record-breaking achievements, den ein legacy insyd de sport.

## Early years
Na dem born Pelé Edson Arantes do Nascimento for 23 October 1940 insyd Três Corações, Minas Gerais, de son of Fluminense footballer Dondinho (born João Ramos do Nascimento) den Celeste Arantes (1922–2024). Na he be de elder of two siblings, plus bro Zoca wey sanso play give Santos, albeit no be as successfully. Na dem name am after de American inventor Thomas Edison. Ein parents decide say make dem remove de "i" den bell am "Edson", buh na der be typo for ein birth cert top, wey lead to chaw documents dey show ein name as "Edison", no be "Edson", as na dem dey beel am. Na dem originally nickname am "Dico" by ein family. He receive de nickie "Pelé" during ein school days, dem dey claim say, after he mispronounce de name of ein favourite player, Vasco da Gama goalkeeper Bilé. Insyd ein autobiography dem release insyd 2006, Pelé state say na he have no idea wat de name dey mean, nor ein old paddies, den de word get no meaning insyd Portuguese.

Pelé grow up insyd poverty for Bauru insyd de state of São Paulo. He earn extra money by working insyd tea shops as servant. Ein poppie wey teach am make he play, na he no fi afford proper football den usually he play plus either sock dem stuff plus newspaper den dem tie plus string anaa grapefruit. He play give chaw amateur teams insyd ein youth, wey dey include *Sete de Setembro*, *Canto do Rio*, *São Paulinho*, den *Ameriquinha*. Pelé lead *Bauru Atlético Clube* juniors (coach by Waldemar de Brito) to two São Paulo state youth championships. Insyd ein mid-teens, he play give indoor football team dem bell Radium. Na indoor football just cam turn popular insyd Bauru wen Pelé begin dey play am. Na he be part of de first futsal (indoor football) competition insyd de region. Pelé den ein team win de first championship den chaw several odas.

According to Pelé, futsal (indoor football) present difficult challenges: he say na ebe a lot quicker dan football for de grass top, den dat na dem dey require make players think faster secof everybro dey close to each oda insyd de pitch. Pelé dey credit futsal say e help am think better for de spot. For addition, futsal allow am make he play plus adults wen na he be about 14 years old. Insyd one of de tournaments he participate insyd, na dem initially consider am too young make he play, buh eventually he go on wey he end up top scorer plus 14 anaa 15 goals. "That gave me a lot of confidence", Pelé say, "I knew then not to be afraid of whatever might come".

## Club career

### Santos

#### 1956–1962: early years plus Santos wey dem declare am national treasure

#### 1962–1965: Copa Libertadores success

#### 1965–1974: ''O Milésimo'' den final years plus Santos

### Tours plus Santos

### New York Cosmos

## International career
Na Pelé ein first international match be 2–1 defeat against Argentina for 7 July 1957 for de Maracanã. Insyd dat match, he score ein first goal give Brazil aged 16 years den eight months, wey he remain de youngest goalscorer give ein country.

### 1958 World Cup

### 1959 South American Championship

### 1962 World Cup

### 1966 World Cup

### 1970 World Cup

## Ein life matter

### Relationships den kiddies
Pelé marry three times wey he get chaw affairs, wey he father seven kiddies for all.

Kiddies
* By Anizia Machado
** Sandra (1964–2006)
* By Lenita Kurtz
** Flávia (born 1968)
* By Rosemeri dos Reis Cholbi
** Kely Cristina (born 1967)
** Edson (born 1970)
** Jennifer (born 1978)
* By Assíria Lemos Seixas
** Joshua (born 1996)
** Celeste (born 1996)
Insyd 1966, Pelé marry Rosemeri dos Reis Cholbi. Na dem get two daughters, Kely Cristina (born 13 January 1967), wey marry Arthur DeLuca, den Jennifer (b. 1978), as well as one son, Edson ("Edinho", b. 27 August 1970). De couple divorce insyd 1982. Insyd May 2014, na dem sentence Edinho to 33 years for jail insyd secof he launder money from drug trafficking. On appeal, na dem reduce de sentence to 12 years den 10 months.

From 1981 to 1986, na Pelé be romantically link plus TV presenter Xuxa. Na she be 17 wen na dem start dey date. Insyd April 1994, Pelé marry psychologist den gospel singer Assíria Lemos Seixas, wey give birth for 28 September 1996 to twins Joshua den Celeste thru fertility treatments. De couple divorce insyd 2008.

Na Pelé get at least two more kiddies from affairs. Sandra Machado, wey na dem born am from affair Pelé get insyd 1964 plus housemaid, Anizia Machado, she fight for years make she be acknowledge by Pelé, wey refuse make he submit to DNA tests. Pelé finally relent after court-ordered DNA test prove say na she be ein daughter. Sandra Machado die of cancer insyd 2006.

For de age of 73, Pelé announce ein intention make he marry 41-year-old Marcia Aoki, Japanese-Brazilian importer of medical equipment wey komot Penápolis, São Paulo, whom na he dey date since 2010. Dem first meet insyd de mid-1980s insyd New York, before dem san meet insyd 2008. Dem marry insyd July 2016.

### Politics

Insyd January 1995, na dem appoint am by Fernando Cardoso as minister of sports. During ein tenure, na dem present multiple reforms against corruption insyd state football associations. He resign from de post for 30 April 1998.

During de 2013 protests in Brazil, Pelé ask for people make dem put aside de demonstrations den support de Brazil national team.

For 1 June 2022, Pelé publish open letter to de Presido of Russia Vladimir Putin for ein Instagram account top, for wich he make public plea make he stop de "evil" den "unjustified" Russian invasion of Ukraine.

### Religion
He be Catholic, Pelé donate jersey dem sign to Pope Francis. Accompany by football dem sign from Ronaldo Nazario, e dey locate insyd one of de Vatican Museums.

## Death den funeral
Insyd 2021, na dem diagnose Pelé plus colon cancer. He undergo surgery de same month, den afterwards na dem treat up plus several rounds of chemotherapy. Insyd early 2022, na dem detect metastasis insyd de intestine, lung den liver. For 29 November, na dem admit am to de Albert Einstein Israelite Hospital insyd São Paulo secof respiratory infection after he contract COVID-19 den for reassessment of de treatment of ein colon cancer. For 3 December 2022, na dem report say Pelé cam turn unresponsive to chemotherapy wey na dem replace am plus palliative care.

For 21 December 2022, de Albert Einstein Israelite Hospital, wer na dem dey treat Pelé, state say ein tumour advance wey he require "greater care related to renal and cardiac dysfunctions". Derfor, dem no allow am make he spend Christmas for home, as na ein family want. Pelé die for 29 December 2022, for 3:27 pm, for de age of 82, secof multiple organ failure, complication of colon cancer. Pelé ein death certificate state say na he die of kidney failure, heart failure, bronchopneumonia den colon adenocarcinoma. Na he be survived by ein 100-year-old mommie, Celeste, wey, given ein advanced age, no dey barb ein son ein death; she go later die insyd June 2024. Pelé ein sisto Maria Lucia do Nascimento describe dema mommie as "in her own little world".

Na dem pay tributes by current players, wey dey include Neymar, Cristiano Ronaldo, Kylian Mbappé den Lionel Messi, along plus oda major sporting figures, celebrities, den world leaders. De outgoing Brazilian presido, Jair Bolsonaro, declare three-day period of national mourning. Na dem fly de national flags of de 211 member associations of FIFA at half-mast for FIFA headquarters insyd Zürich. Landmarks den stadiums lit up Pelé ein honour include de Christ the Redeemer statue den Maracanã Stadium insyd Rio de Janeiro, de headquarters of CONMEBOL insyd Paraguay den Wembley Stadium insyd London. Na der be applause den minute's silence for matches for Pelé ein honour.

## Career statistics

### Club
Pelé ein goalscoring record dem often report by FIFA as ebe 1,281 goals insyd 1,363 games. Dis figure dey include goals score by Pelé insyd friendly club matches, wey dey include international tours Pelé plete plus Santos den de New York Cosmos, den few games Pelé play insyd give de Brazilian armed forces teams during ein national service insyd Brazil den de state team of São Paulo wey compete give de Brazilian Championship of States Teams (*Campeonato Brasileiro de Seleções Estaduais*). Na dem list am insyd de *Guinness World Records* for most career goals he score insyd football. Insyd 2000, IFFHS declare Pelé as de "World's Best and successful Top Division Goal Scorer of all time" plus 541 goals insyd 560 games wey dem honour am plus trophy.

De tables below record every goal Pelé score insyd official club competitions give Santos FC den all matches den goals give de New York Cosmos.

* ** Dey indicate dat na dem deduce de number from de list of rsssf.com den dis list of Pelé games.*

### International
Plus 77 goals insyd 92 official appearances, Pelé be de second highest goalscorer of de Brazil national football team. He score twelve goals wey dem dey credit am plus ten assists insyd fourteen World Cup appearances, wey dey include four goals den seven assists insyd 1970.

Source:

## Honours
**São Paulo state team**

* Campeonato Brasileiro de Seleções Estaduais**:** 1959

**Santos**

* Campeonato Brasileiro Série A: 1961, 1962, 1963, 1964, 1965, 1968
* Copa Libertadores: 1962, 1963
* Intercontinental Cup: 1962, 1963
* Intercontinental Supercup: 1968
* Campeonato Paulista: 1958, 1960, 1961, 1962, 1964, 1965, 1967, 1968, 1969, 1973
* Torneio Rio-São Paulo: 1959, 1963, 1964, 1966

**New York Cosmos**

* North American Soccer League, Soccer Bowl: 1977
* North American Soccer League, Atlantic Conference Championship: 1977

**Brazil**

* FIFA World Cup: 1958, 1962, 1970
* Taça do Atlântico: 1960
* Roca Cup: 1957, 1963
* Taça Oswaldo Cruz: 1958, 1962, 1968
* Copa Bernardo O'Higgins: 1959

**Individual**

Insyd December 2000, Pelé den Maradona share de prize of FIFA Player of de Century by FIFA. Na dem originally intend make de award be based upon votes insyd web poll, buh after na e cam turn apparent say e favour Diego Maradona after reported cyber-blitz by Maradona fans, FIFA then appoint "Family of Football" committee of FIFA members make e decide de winner of de award togeda plus de votes of de readers of de FIFA magazine. Na de committee choose Pelé. Since na Maradona dey win de Internet poll, however, na dem decide say he den Pelé for share de award.

* Campeonato Paulista Top Scorer: 1957, 1958, 1959, 1960, 1961, 1962, 1963, 1964, 1965, 1969, 1973
* FIFA World Cup Best Young Player: 1958
* FIFA World Cup Silver Ball: 1958
* France Football's Ballon d'Or: 1958, 1959, 1960, 1961, 1963, 1964, 1970 – Le nouveau palmarès (de fresh winners)
* South American Championship Best Player: 1959
* South American Championship Top Scorer: 1959
* Copa Bernardo O'Higgins Top Scorer: 1959 (share plus Quarentinha)
* Gol de Placa: 1961
* Campeonato Brasileiro Série A Top Scorer: 1961, 1963, 1964
* Intercontinental Cup Top Scorer: 1962, 1963
* Torneio Rio-São Paulo Top Scorer: 1963
* Copa Libertadores Top Scorer: 1965
* BBC Overseas Sports Personality of de Year: 1970
* Bola de Prata: 1970
* FIFA World Cup Golden Ball (Best Player): 1970
* South American Footballer of de Year: 1973
* Dem include am insyd de North American Soccer League (NASL) All-Star team: 1975, 1976, 1977
* NASL Top Assist Provider: 1976
* NASL Most Valuable Player: 1976
* Number **10** retire by de New York Cosmos as recognition to ein contribution to de club: 1977
* Elected Citizen of de World, by de United Nations: 1977
* International Peace Award: 1978
* Sports Champion of de Century, by *L'Équipe*: 1981
* FIFA Order of Merit: 1984
* Dem induct am into de American National Soccer Hall of Fame: 1992
* Elected Goodwill Ambassador, by UNESCO: 1993
* Winner of France Football's World Cup Top-100 1930–1990: 1994
* Marca Leyenda: 1997
* World Team of de 20th Century: 1998
* Football Player of de Century, elected by France Football's Ballon d'Or Winners: 1999
* *TIME*: One of de 100 Most Important People of de 20th century: 1999
* Greatest Player of de 20th Century, by World Soccer: 1999
* Athlete of de Century, by Reuters News Agency: 1999
* Athlete of de Century, dem elect am by International Olympic Committee: 1999
* World Player of de Century, by de IFFHS: 2000
* South American player of de century, by de IFFHS: 2000
* FIFA Player of de Century: 2000
* Laureus Lifetime Achievement Award: 2000
* FIFA Centennial Award: 2004
* FIFA 100 Greatest Living Footballers: 2004
* BBC Sports Personality of de Year Lifetime Achievement Award: 2005
* Dem elect am best Brazilian player of de century, by de IFFHS: 2006
* FIFA Presidential Award: 2007
* Greatest football player make he ever play de game, by Golden Foot: 2012
* FIFA Ballon d'Or Prix d'Honneur: 2013
* World Soccer Greatest XI of All Time: 2013
* Legends of Football Award: 2013
* South America's Best Player in History, by *L'Équipe*: 2015
* Inspiration Award, by *GQ*: 2017
* Global Citizen Award, by de World Economic Forum: 2018
* FWA Tribute Award: 2018
* Ballon d'Or Dream Team: 2020
* IFFHS All-time Men's Dream Team: 2021
* IFFHS South America Men's Team of All Time: 2021
* Player of History Award: 2022
* FIFA Best Special Award: 2022

**Orders**

* Knight of the Order of Rio Branco: 1967
* Dem elect am Commander of de Order of Rio Branco after he score de thousandth goal: 1969
* Officer of de Order of Ouissam Alaouite of de Kingdom of Morocco: 1976
* Dem award am plus de Order of Champions, by de Organization of Catholic Youth insyd de USA: 1978
* Dem award am de FIFA Order as tribute to ein 80 years as sports institution: 1984
* Dem award am plus de Order of Merit of South America, by CONMEBOL: 1984
* Na dem award am de National Order of Merit, by de government of Brazil: 1991
* Dem award am plus de Cross of de Order of the Republic of Hungary: 1994
* Dem award am de Order of Military Merit: 1995
* Knight Commander of de Order of the British Empire (honorary knighthood): 1997
* Dem award am plus de Order of Cultural Merit, by de government of Brazil: 2004
* Olympic Order, by de International Olympic Committee: 2016

**Records**

* Highest goals-per-game ratio for Brazil national football team: 0.84
* Highest goals-per-game ratio of any South American top international scorer: 0.84
* Highest goals-per-game ratio of any leading scorer in the Intercontinental Cup: 2.33
* Most goals insyd de Intercontinental Cup: 7
* Most goals for Santos: 643 (insyd 659 competitive games)
* Most goals for Santos: 1091 (wey dey include friendlies)
* Most appearances for Santos: 1116
* Most goals within single Brazilian top-flight league season: 58
* Most goals dem score insyd single Campeonato Paulista season: 58 (insyd 38 competitive games,1958)
* Most goals dem score insyd single Campeonato Paulista match: 8 (1964)
* Most goals dem score insyd Campeonato Paulista history: 466
* Most seasons as Campeonato Paulista Top Scorer: 11
* Most consecutive seasons as Campeonato Paulista Top Scorer: 9 (1957–1965)
* Most goals insyd calendar year (wey dey include friendlies, recognise by FIFA): 127 (1959)
* RSSSF record for most top level goals dem score insyd one season (wey dey include friendlies): 120 (1959)
* RSSSF record for most seasons plus over 100 top level goals dem score (wey dey include friendlies): 3 (1959, 1961, 1965)
* RSSSF record for most goals scored before de age of 30: 675
* RSSSF record for most top level career goals (wey dey include friendlies): 1,274
* Guinness World Record for most career goals insyd world football (wey dey include friendlies): 1,283 (insyd 1,363 games)
* IFFHS record for most top division league goals: 604
* IFFHS record for most top level domestic goals: 659
* Guinness World Record for most hat-tricks insyd world football: 92
* Most hat-tricks for Brazil: 7
* Most FIFA World Cup winners' medals: 3 (1958, 1962, 1970)
* Youngest winner of FIFA World Cup: aged 17 years den 249 days (1958)
* Youngest goalscorer insyd FIFA World Cup: aged 17 years den 239 days (for Brazil vs Wales, 1958)
* Youngest player to score twice insyd FIFA World Cup semi-final: aged 17 years den 244 days (for Brazil vs France, 1958)
* Youngest player to score hat-trick insyd FIFA World Cup: aged 17 years den 244 days (for Brazil vs France, 1958)
* Youngest player to play insyd FIFA World Cup Final: aged 17 years den 249 days (1958)
* Youngest goalscorer insyd FIFA World Cup Final: aged 17 years den 249 days (for Brazil vs Sweden, 1958)
* Youngest player to score twice insyd FIFA World Cup Final: aged 17 years den 249 days (for Brazil vs Sweden, 1958)
* Youngest player to play for Brazil insyd FIFA World Cup: aged 17 years den 234 days
* Youngest player to start knockout match for FIFA World Cup
* Youngest player to reach five FIFA World Cup knockout stage goals
* Youngest player to debut for Brazil national football team: aged 16 years den 259 days (Brazil vs Argentina, 1957)
* Youngest goalscorer for Brazil national football team: aged 16 years den 259 days (Brazil vs Argentina, 1957)
* Youngest Top Scorer insyd de Campeonato Paulista
* First player to score insyd three successive FIFA World Cups
* First teenager to score insyd FIFA World Cup Final
* One of five players per to have scored insyd four different FIFA World Cup tournaments
* One of five players per to have scored insyd two different FIFA World Cup Finals
* Scored insyd two FIFA World Cup Finals for winning teams (share plus Vavá)
* Most assists provided insyd FIFA World Cup history: 10 (1958–1970)
* Most assists provided insyd single FIFA World Cup tournament: 6 (1970)
* Most assists provided insyd FIFA World Cup Final matches: 3 (1 insyd 1958 den 2 insyd 1970)
* Most assists provided insyd FIFA World Cup knockout phase: 6 (shared= plus Messi)
* Most goals from open play insyd FIFA World Cup Final matches: 3 (2 insyd 1958 den 1 insyd 1970) (share plus Vavá, Geoff Hurst den Zinedine Zidane)
* Most FIFA World Cup goal involvements for Brazil
* Most goals scored insyd de Copa Bernardo O'Higgins: 3 (share plus Quarentinha)
* Player per make he reach 25 international goals as teenager
* Player per make he score insyd FIFA World Cup before turning 18
* Player per make he score hat-trick insyd FIFA World cup before turning 18
* Player per make he have score hat-trick insyd de Intercontinental Cup
* Player per make he have score hat-trick insyd de Copa Bernardo O'Higgins

## Filmography

## Gallery

File:Pele_Netherlands_1962_(cropped).jpg|left|thumb|Pelé plus Santos insyd de Netherlands, October 1962
File:PELÉ_-_1963_(cropped).jpg|thumb|Pelé before he face Boca Juniors insyd de second leg of de 1963 Copa Libertadores Finals for La Bombonera
File:Pele_photo_1962.jpg|thumb|Pelé insyd 1962, by then dem rate am de best player insyd de world
File:Pelé_Mar_del_Plata_1965.PNG|thumb|Pelé plus Santos insyd 1965
File:Pele_in_Egypt_2.jpg|thumb|Pelé dey cheer crowds insyd Cairo Airport, February 1973
File:Pele_and_Zubaida_Tharwat.jpg|thumb|Pelé den Zubaida Tharwat insyd Kuwait, February 1973
File:Pelé_vs_swedish_defenders_1958.jpg|left|thumb|Pelé (number 10) dey dribble past three Swedish players for de 1958 World Cup.
File:1958_VM-final_Sverige-Brasilien.jpg|thumb|17-year-old Pelé dey cry for de shoulder of goalie Gilmar after Brazil win de 1958 World Cup final.
File:President_Nixon_meeting_with_Edson_"Pele"_Arantes_do_Nacimento,_retired_professional_Brazilian_soccer_player_and..._-_NARA_-_194508.tif|left|thumb|Pelé dey signing football give US presido Richard Nixon for de White House insyd 1973, two years before he join de New York Cosmos
File:Italy_v_Brazil,_12_May_1963_-_Trapattoni_and_Pelé.jpg|thumb|Pelé plus Brazil dey take  on Italy ein Giovanni Trapattoni for de San Siro, Milan, insyd 1963
File:Brazil_1970.JPG|thumb|De Brazil team of 1970, plus Pelé front row second from right
File:Panini_pele_photo_only.jpg|left|thumb|Pelé trading card from de Mexico 70 series issue by Panini
File:Pelé's_jersey_donated_to_Pope_Francis.JPG|thumb|Jersey dem sign wey Pelé donate to Pope Francis
File:Pelé & Lula.jpg|thumb|upright=1.1|Brazilian presido Lula den Pelé in commemoration of 50 years since de first World Cup title Brazil win insyd 1958, for de Palácio do Planalto insyd Brasília, 2008


## References


## Bibliography

* Bar-On, Tamir (2014). *[https://books.google.com/books?id=ipr0ngEACAAJ The World Through Soccer: The Cultural Impact of a Global Sport]*. Rowman & Littlefield. ISBN 978-1442234734.
* Bellos, Alex (2003). *[https://books.google.com/books?id=dc0yHDBFOF8C Futebol: The Brazilian Way of Life]*. Bloomsbury. ISBN 0747561796.
* Blevins, David (2011). *[https://books.google.com/books?id=aB8sCV5nVaoC The Sports Hall of Fame Encyclopedia: Baseball, Basketball, Football, Hockey, Soccer]*. Scarecrow Press. ISBN 978-0810861305.
* Darby, Paul (2002). *[https://books.google.com/books?id=gWnHzZjWKWUC Africa, Football, and FIFA: Politics, Colonialism, and Resistance]*. Taylor & Francis. ISBN 0714649686.
* Dunmore, Tom (2011). *[https://books.google.com/books?id=_7TNBHVrTEkC Historical Dictionary of Soccer]*. Scarecrow Press. ISBN 978-0810873957.
* Dunmore, Tom (2015). *[https://books.google.com/books?id=4uJdBgAAQBAJ Encyclopedia of the FIFA World Cup]*. Scarecrow Press. ISBN 978-0810887435.
* "World's Highest Paid Athlete: Brazilian Soccer Star Earns $150,000 a Year". *Ebony*. Johnson Publishing Company. 1963. OCLC .
* Freedman, Lew (2014). *[https://books.google.com/books?id=o6mSAwAAQBAJ Pelé: A Biography]*. ABC-CLIO. ISBN 978-1440829819.
* Heizer, Teixeira (1997). *[https://books.google.com/books?id=uGUPFTUedssC O jogo bruto das copas do mundo]* (insyd Brazilian Portuguese). Mauad Editora Ltda. ISBN 8585756527.
* Magill, Frank Northen (1999). *[https://books.google.com/books?id=uiQAaGgOChIC Dictionary of World Biography: The 20th century, O–Z]*. Routledge. ISBN 1579580483.
* Marcus, Joe (1976). **'. Mason Charter Publishing. p. . ISBN <bdi>[[:en:Special:BookSources/0884053660|0884053660]]</bdi>.
* Pelé (2008). ''[https://books.google.com/books?id=NalAgJSnEUUC Pelé: The Autobiography]''. Simon and Schuster. ISBN <bdi>[[:en:Special:BookSources/978-1847394880|978-1847394880]]</bdi>.
* Pelé; Fish, Robert L. (1977). ''[https://books.google.com/books?id=o_OBAAAAMAAJ My Life and the Beautiful Game: The Autobiography of Pelé]''. Doubleday Publishing. ISBN <bdi>[[:en:Special:BookSources/0385121857|0385121857]]</bdi>.

== External links ==
**Pelé*' for Wikipedia ein sisto projects

*  from Commons
*  from Wikinews
*  from Wikiquote
*  from Wikidata

* [https://web.archive.org/web/20150905/http://www.fifa.com/fifa-tournaments/players-coaches/people=63869/index.html Pelé] – FIFA competition record (archived)
* [https://web.archive.org/web/20090108154314/http://national.soccerhall.org/famers/edson_nacmento.htm Pelé] at National Soccer Hall of Fame
* [https://web.archive.org/web/20091120182603/http://www.life.com/image/first/in-gallery/32492/pele-a-legend-looks-back Pelé: A Legend Looks Back] – slideshow by *Life'' magazine
* List of Goals for Brazil
* Pelé at Santos official website
* Pelé at Planet World Cup